На основу члана 56. Статута Града Ниша („Службени лист Града Ниша“, број 88/08, 143/2016 и 18/2019) и члана 116. и 117. Пословника Скупштине Града Ниша („Службени лист Града Ниша“, број 6/2017 - пречишћен текст),

Градско веће Града Ниша, на седници одржаној дана 16.12.2020. године, подноси

**АМАНДМАН I**

**на Предлог одлуке о буџету Града Ниша за 2021. годину**

**I** У Предлогу одлуке о буџету Града Ниша за 2021. годину, утврђеног Решењем Градског већа Града Ниша, број 1032-1/2020-03 од 11.12.2020. године,

у члану 8., у табели, Приоритет под редним бројем 2. текст : ''Сакупљање и прерада отпадних вода у Граду Нишу – недостајућа инфраструктура ППОВ Цигански кључ'' замењује се текстом: ''Изградња станова за припаднике снага безбедности – недостајућа инфраструктура на локацији Ардија'';

 у члану 9., у Разделу 11 - КАНЦЕЛАРИЈА ЗА ЛОКАЛНИ ЕКОНОМСКИ РАЗВОЈ, Глава 11.01 - КАНЦЕЛАРИЈА ЗА ЛОКАЛНИ ЕКОНОМСКИ РАЗВОЈ, Програм/ Програмска активност/Пројекат , ПРОГРАМ 4 –РАЗВОЈ ТУРИЗМА брише се износ „ 239.486.000“.

у члану 9., у Разделу 11 - КАНЦЕЛАРИЈА ЗА ЛОКАЛНИ ЕКОНОМСКИ РАЗВОЈ, Глава 11.01 - КАНЦЕЛАРИЈА ЗА ЛОКАЛНИ ЕКОНОМСКИ РАЗВОЈ, Програм/Програмска активност/Пројекат 2002 – ПРОГРАМ 9 – Основно образовање и васпитање, 2002-5135 – Наставак реконструкције и доградња ОШ ''Мирослав Антић'', Функција 620 – Развој заједнице, после позиције – 401, Економска класификација – 511 – Зграде и грађевински објекти, извори финансирања за Програм 9, у колони 10 - укупна јавна средства, износ: 2.000.000, замењује се износом: ''32.000.000'' и свега за Програм 9, у колони 10 - укупна јавна средства, износ: 2.000.000, замењује се износом: ''32.000.000''.

**II** Овај Aмандман постаје саставни део Предлога одлуке о буџету Града Ниша за 2021. годину.

**Образложење**

Градско веће Града Ниша подноси Амандман на Предлог одлуке о буџету Града Ниша за 2021. годину имајући у виду да су приликом израде наведеног правног акта настале техничке грешке, које се овим путем исправљају.

У складу са чланом 117. Пословника Скупштине Града Ниша, овај Амандман постаје саставни део Предлога одлуке о буџету Града Ниша за 2021. годину.

Број: 1086-1/2020-03

У Нишу, 16.12.2020. године

**ГРАДСКО ВЕЋЕ ГРАДА НИША**

 **ПРЕДСЕДНИЦА**

 **Драгана Сотировски**